Administrația Națională de Meteorologie (ANM) a transmis un cod galben de intensificări ale vântului, valabil sâmbătă, între orele 10:00 și 19:00, în nouă județe și în București.
În intervalul menționat, în Dobrogea și în cea mai mare parte a Munteniei local și temporar vântul va avea intensificări, cu rafale de 55...65 km/h.
Temporar vor fi intensificări ale vântului și în restul Munteniei și în Moldova, precum și în sudul și estul Transilvaniei, cu viteze în general de 45...50 km/h, notează meteorologii.
(Sursă hartă: ANM)
Prognoza meteo pentru București
În Capitală, sâmbătă, vor fi înnorări temporare și posibil perioade cu averse slabe, iar vântul va sufla moderat, cu intensificări din a doua parte a zilei, cu viteze la rafală de până la 55 km/h, spune ANM în prognoza pentru București.
Temperatura maximă va fi de 21...23 de grade, adaugă meteorologii.